stanford-oval/wikipedia huggingface dataset:
Jouluradio
Lähetyskaudet > Vuosi 2017 (15. lähetyskausi)

Jouluradio aloitti viidennentoista lähetyskautensa poikkeuksellisen myöhäiselle ajankohdalle osuneena adventtina, sunnuntaina 3. joulukuuta klo 0.00. Jouluradion kanavaperhe uudistui kahdella täysin uudella kanavalla, kun aiemmin Xmas-nimellä toiminut kanava jaettiin kahtia. Tästä syntyivät Rnb Christmas ja Happy Holidays! -kanavat. Vironkielinen Jõuluraadio jäi kanavaperheestä.
Perinteisen Hoosianna-tulkinnan Jouluradiolle teki Tuure Kilpeläinen ja Kaihon Karavaani. Kappale sai vaikutteita brasilialaisesta karnevaalisambasta ja tästä julkaistiin roadmovie-henkinen video.
Finnpanel Oy:n tuottaman Kansallisen radiotutkimuksen mukaan Jouluradiolla oli viiden joulua ympäröivän viikon aikana keskimäärin 686 000 kuuntelijaa viikossa. Tämä teki Jouluradiosta Suomen kuudenneksi kuunnelluimman radion joulun aikana. Yli 70% kuulijoista tuli pääkaupunkiseudun ulkopuolelta. Suurimmat Jouluradion kuulijaryhmät olivat 25–34- ja yli 65-vuotiaat. Jouluradiota kuunneltiin verkossa yht. lähes 1,4 milj. kertaa 128:sta eri maasta.
Musiikkipäällikkönä toimi Mikko Harjunpää.
Lähetyskaudet > Vuosi 2016 (14. lähetyskausi)

Jouluradio aloitti tämän vuoden lähetykset perinteiseen tapaan ensimmäisenä adventtina 27. marraskuuta 2016 kello 0.00. Jouluradio soittaa kymmentä erilaisiin musiikkityyleihin keskittynyttä soittolistaa, joiden tyyli vaihtelee metallimusiikista ja klassisesta musiikista perinteisiin joululauluihin.
Finnpanel Oy:n tuottaman Kansallisen radiotutkimuksen mukaan Jouluradio teki jälleen kuulijaennätyksensä yltäen 714 000:een viikkokuuntelijaan. Jouluradio oli näin joulun aikaan Suomen neljänneksi kuunnelluin radio.
Lähetyskaudet > Vuosi 2015 (13. lähetyskausi)

Jouluradio aloitti lähetyksensä sunnuntaina 29. marraskuuta 2015 kello 0.00, ja lähetys päättyi loppiaisaattona 5. tammikuuta 2016 kello 24.00.
Sointi Jazz Orchestra solistivieraanaan saksofonisti Jukka Perko vastasivat Jouluradion perinteisen Hoosianna-sovituksen esityksestä. Sovituksen teki Sointi Jazz Orchestran taiteellinen johtaja Rasmus Soini. Aiemmin vastaavan esityksen ovat tehneet kaksikko Jesse Kaikuranta ja Lenni-Kalle Taipale (2014), Kerkko Koskinen Kollektiivi (2013) ja Lauluyhtye Rajaton (2012).
Jouluradio ylsi joulukuussa historiansa suurimpiin kuuntelulukuihin. Kansallisen radiotutkimuksen (KRT) mukaan kanavalla oli 664 000 viikkokuuntelijaa. Vuoden takainen edellinen huippuluku oli 533 000. Kuuluvuusalueellaan Jouluradio oli kuudenneksi kuunnelluin radiokanava. Kuuntelijamäärät lisääntyivät erityisesti pääkaupunkiseudun ulkopuolella.
Jouluradiota saattoi kuunnella perinteisen radion lisäksi internetissä. Kanavalla oli verkossa kahdeksan verkkoradiota, joita kuunneltiin yhteensä 109 miljoonaa minuuttia. Verkkoradioista suosituimmat olivat pääkanavan lisäksi Kauneimmat joululaulut, Klassinen joulu ja Xmas. Verkossakävijöidenkin määrä lisääntyi: edellisvuoden noin 370 000 kävijästä määrä likimain kaksinkertaistui yli 660 000 kävijään.
Lähetyskauden erikoisuus oli Tavastia-klubilla järjestetyt Jouluradion reivit, joissa yhdistyivat perinteinen joulumusiikki ja elektroninen tanssimusiikki. Tapahtuma sai nimekseen Jouluyö, bailuyö. Esiintymässä olivat muun muassa HeavyWeight, LCMDF, Shine 2009, DJ Borzin.
Musiikkipäällikkönä toimi Jani Kareinen.
Lähetyskaudet > Vuosi 2014 (12. lähetyskausi)

Jouluradio aloitti lähetyksensä sunnuntaina 30. marraskuuta 2014 kello 0.00 ja lähetys päättyi loppiaisena 6. tammikuuta 2015 kello 0.00.
Kaksikko Jesse Kaikuranta ja Lenni-Kalle Taipale tekivät Jouluradion perinteisen Hoosianna-sovituksen. Aiemmin vastaavan kunnian ovat saaneet Kerkko Koskinen Kollektiivi (2013) ja Lauluyhtye Rajaton (2012). Adventtiklassikon sanoitus säilyi kaksikon käsittelyssä, mutta sävellys ja sovitus päivitettiin ennakkoluulottomasti. Ensiesitys kuultiin perinteisesti Jouluradion avauksena ensimmäisen adventtisunnuntain ensisekunneilla.
Jouluradio ylsi joulukuussa historiansa parhaisiin kuuntelulukuihin. Kansallisen radiotutkimuksen (KRT) mukaan kanavalla oli 533 000 viikkokuuntelijaa. Kahden vuoden takainen edellinen huippuluku 451 000 koheni siis reippaasti.
Kuunteluluvut kohentuivat kattavasti koko maassa, mutta kehitys oli erityisen hyvää pääkaupunkiseudulla ja sen lähistöllä. Jouluradio oli Suomen kilpailluimman kuuntelualueen kolmanneksi kuunnelluin kanava, naisten keskuudessa se oli pääkaupunkiseudulla toiseksi kuunnelluin.
15–24-vuotiaiden keskuudessa Jouluradio oli pääkaupunkiseudulla peräti joulunajan kuunnelluin radiokanava. Valtakunnallisesti eniten Jouluradion kuuntelijoita löytyy ikäryhmistä 35–44- ja yli 65-vuotiaat.
Jouluradio soi myös netissä kahdeksalla internetkanavalla. Myös nettikanavilla oli tänä vuonna ennätykselliset 308 796 yksilökuuntelijaa 146 eri maasta. Selvää nousua kuuntelijoissa oli muillakin nettikanavilla kuin pääkanavalla, ja kuunteluajat nousivat selvästi.
Uusista tulokkaista etenkin Klassinen joulu pärjäsi hyvin, ja se oli kolmanneksi kuunnelluin kaikista nettikanavista. Pääkanava oli kuunnelluin netissä, toiseksi eniten kanavaperheestä kuunneltiin Kauneimmat joululaulut -kanavaa. Kuuntelun huippu saavutettiin perinteisesti jouluaaton aamuna, jolloin 13 781 samanaikaista kuuntelijaa nautti Jouluradion internetkanavista.
Netissä Jouluradio.fi-sivustolla soivat pääkanavan lisäksi seitsemän nettikanavaa: Julradion, Kauneimmat joululaulut, Pikku Jouluradio, Xmas, Rouhea joulu ja uusina kanavina Klassinen joulu ja vironkielinen Jõuluraadio.
Musiikkipäällikkönä toimi Olli Aimola.
Lähetyskaudet > Vuosi 2013 (11. lähetyskausi)

Jouluradio aloitti lähetyksensä sunnuntaina 1. joulukuuta 2013 kello 0.00 ja lähetys päättyi loppiaisena 6. tammikuuta 2014 kello 0.00.
Vuonna 2013 Kerkko Koskinen sovitti tilaustyönä Jouluradiolle version Hoosianna-hymnistä, jonka esitti Kerkko Koskinen Kollektiivi. Hymnistä on tehty myös musiikkivideo, jonka ohjasi Susanna Kuparinen. Videossa kuvataan Suomen politiikkaa.
Koskinen kertoo Hoosiannan teosta halunneen sovittaa hymnin, koska häntä kiinnosti, mitä teoksesta voisi saada irti. Sovitus oli mielessä jo keväällä ja nuotit syntyivät keskikesän aikana. Lopulta teos rakentui 192 ääniraidasta.
Jouluradiolla oli joulukuussa 423 000 viikkokuuntelijaa Finnpanelin Kansallisen radiotutkimuksen (KRT) mukaan. Eniten kasvua tapahtui pääkaupunkiseudulla. Jouluradion joulukuun kanavaosuus oli pk-seudulla kolmanneksi suurin (6 %). Viikkotavoittavuus oli pääkaupunkiseudulla 17,3 prosenttia (12 % v. 2012) eli alueen neljänneksi suurin. Keskimääräinen päivätavoittavuus oli pääkaupunkiseudulla 76 000 (56 000 v. 2012).
Kansallisen radiotutkimuksen mukaan Jouluradio tavoittaa kaikki radiokanavat huomioiden poikkeuksellisen hyvin 15–34-vuotiaat naiset. Tyypillinen kuuntelija viihtyi kanavan seurassa peräti 123 minuuttia vuorokaudessa. Kanavaosuus säilyi vuosien 2011 ja 2012 lukemissa eli 4,2 prosentissa, mikä painii selkeästi valtakunnallisten radiokanavien sarjassa.
Netissä Jouluradio.fi-sivustolla soivat pääkanavan lisäksi viisi nettikanavaa: Julradion, Kauneimmat joululaulut, Pikku Jouluradio ja uusina kanavina Xmas ja Rouhea joulu.
Jouluradio oli jälleen erittäin suosittu ympäri maailmaa. Liki 10 prosenttia kaikista kävijöistä tuli Suomen rajojen ulkopuolelta. Määrä on suunnilleen samaa luokkaa kuin edellisenä vuonna. Käyntejä tehtiin kaikkiaan 141 eri maasta. Eniten Jouluradiossa vierailtiin Ruotsista, Yhdysvalloista ja Saksasta.
Musiikkipäällikkönä toimi Olli Aimola.
Lähetyskaudet > Vuosi 2012 (10. lähetyskausi)

Jouluradio täytti 10 vuotta vuonna 2012. Lähetys alkoi sunnuntaina 2. joulukuuta 2012 ja soi loppiaiseen asti.
Jouluradiolla oli joulukuussa ennätykselliset 451 000 viikkokuuntelijaa Finnpanelin Kansallisen radiotutkimuksen (KRT) mukaan. Kanavan kaikkien aikojen paras tulos tarkoittaa noin 60 000 kuuntelijan lisäystä edellisvuoteen (+16 %). Tulos selittyy kasvaneella analogisella kuuluvuusalueella, sillä kanava oli kuultavissa ensimmäistä kertaa muun muassa Kuopion
ja Hämeenlinnan talousalueilla.
Musiikillinen tähtihetki koettiin Jouluradion avauksessa 2. joulukuuta kello 0.00, kun lauluyhtye Rajaton ensiesitti Jouluradiolle tekemänsä sovituksen Hoosianna-kappaleesta.
Internet -ja mobiilikuuntelu kasvoivat jonkin verran edelliseen vuoteen nähden. Taloustutkimuksen tekemän mittauksen mukaan suhteessa eniten kasvoi mobiilikuuntelu. Mobiililaitteista Jouluradiota kuunteli nyt kahdeksan prosenttia kaikista tutkimukseen vastanneista, kun viime vuonna luku oli 3%. Internetin kautta Jouluradiota kuunteli tutkimuksen mukaan 26 prosenttia kuuntelijoista.
Jouluradio järjesti uusien joululaulujen löytämiseksi joululaulukilpailun yhdessä AXR Music Oy:n kanssa. Sävelmiä tuli kaiken kaikkiaan 266, joista tuomaristo valitsi kolmen parhaan kärjen yleisöäänestykseen. Äänestys oli auki Jouluradion nettisivuilla 2.–12. joulukuuta ja äänensä jätti 4 114 nettisivulla vieraillutta. Voittajaksi selviytyi 54,7 prosentin osuudella Kai Jämsän säveltämä ja Sana Mustosen sanoittama ”Jouluiltana”-kappale, jonka esitti Marko Maunuksela.
Uusi nettikanava ”Jouluradio” syntyi esittelemään Jouluradion järjestämän ensimmäisen joululaulukisan upeaa satoa. Kanavalle valikoitui soimaan 85 sävellystä demoversiona, joista parhaimmisto soi myös pääkanavalla mainostaen samalla uutta nettikanavaa.
Jouluradio oli jälleen erittäin suosittu ympäri maailmaa. Liki 10 prosenttia kaikista kävijöistä tuli Suomen rajojen ulkopuolelta. Määrä on suunnilleen samaa luokkaa kuin edellisenä
vuonna. Käyntejä tehtiin kaikkiaan 127 eri maasta ja useampi kuin kymmenen käyntiä tehtiin lähes sadasta eri maasta. Eniten Jouluradiossa vierailtiin Ruotsista, Yhdysvalloista ja Saksasta.
Musiikkipäällikkönä toimi toista vuotta peräkkäin Mika Saarelainen.
Lähetyskaudet > Vuosi 2011 (9. lähetyskausi)

Jouluradio aloitti lähetyksensä yhdeksännen kerran sunnuntaina 27. marraskuuta 2011 ja soi tällä kertaa tapaninpäivään saakka.
Pääkanava, Jouluradio, kasvatti kuuntelijaosuuttaan edellisestä vuodesta 64 prosenttia (KRT, joulukuu 2011). Kanava tavoitti mittausviikolla 14,4 prosenttia (390 000) kaikista radion kuuntelijoista.
Jouluradio laajeni internetissä kanavaperheeksi, kun lapsille ja lapsenmielisille tarkoitettu 'Pikku jouluradio', suomenruotsalaista joululauluperinnettä esillä pitävä ”Julradion” sekä ”Kauneimmat joululaulut” -kanava (yhdessä Suomen Lähetysseuran kanssa) aloittivat toimintansa osoitteessa www.jouluradio.fi.
Internetkuuntelu on kasvattanut suosiotaan vuosi vuodelta ja 2011 uniikkeja nettikävijöitä rekisteröitiin 237 000 kaikkiaan 133 maasta. Kaikkiaan kävijöitä oli lähetyskuukauden aikana 650 000.
Ilmaiset älypuhelinsovellukset (iPhone, Android, Windows Phone) tarjosivat kuuntelukanavan, jota hyödynsi liki 13 000 sovelluksen ladannutta.
Lähetyskaudet > Vuosi 2010 (8. lähetyskausi)

Jouluksi 2010 kanava sai kahdeksan uutta kuuluvuusaluetta, joihin lukeutuivat muun muassa Joensuun, Jyväskylän, Kouvolan, Lahden sekä Porin talousalueet. Jouluradio keräsi vuonna 2010 yli neljännesmiljoona kuulijaa. Netissä kanava tavoitti 150 000 uniikkia kuuntelijaa ja netin kautta Jouluradiota kuunneltiin kaikkiaan 118 maassa. Myös mobiilikuuntelijat löysivät kanavan.
Lähetyskaudet > Vuosi 2009 (7. lähetyskausi)

Vuonna 2009 Jouluradiota kuunteli Kansallisen radiotutkimuksen mukaan 265 000 kuuntelijaa.
Aiheesta muualla

Jouluradion kotisivut
Korpela, Salla: Se soi taas! Kirkko ja Kaupunki.  26.11.2012. Arkistoitu 16.3.2016. Viitattu 27.8.2019.
Stephan El Shaarawy

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Stephan Kareem El Shaarawy
Syntymäaika: 27. lokakuuta 1992 (ikä 32)
Syntymäpaikka: Savona, Italia
Pelipaikka: hyökkääjä
Pituus: 178 cm
Lempinimi: Il Faraone (suom. faarao)
Seura
Seura: Roma
Pelinumero: 92
Junioriseurat
2005–2006: Legino
2006–2010: Genoa
Seurat
| Vuodet | Seura | O | (M) |
| 2008–2011 | Genoa | 3 | (0) |
| 2010–2011 | → Padova (laina) | 29 | (9) |
| 2011–2016 | Milan | 82 | (21) |
| 2015–2016 | → Monaco (laina) | 15 | (0) |
| 2016 | → Roma (laina) | 16 | (8) |
| 2016–2019 | Roma | 93 | (26) |
| 2019–2021 | Shanghai Greenland | 16 | (1) |
| 2021– | Roma | 99 | (14) |
Maajoukkue
| 2008 | Italia U16 | 8 | (4) |
| 2008–2009 | Italia U17 | 15 | (1) |
| 2010 | Italia U18 | 3 | (1) |
| 2010–2011 | Italia U19 | 5 | (1) |
| 2011–2012 | Italia U21 | 5 | (3) |
| 2012– | Italia | 32 | (7) |
 Seurajoukkueuran tilastot kattavat vain kansalliset sarjat, päivitetty 7. kesäkuuta 2024.  Maajoukkueuran tilastot päivitetty 25. joulukuuta 2024.
Stephan El Shaarawy (arab. ستيفان الشعراوي‎) (s. 27. lokakuuta 1992 Savona) on italialainen jalkapalloilija, pelipaikaltaan laitahyökkääjä. Hän edustaa Italian Serie A:ssa pelaavaa Romaa. Hän on pelannut Italian A-maajoukkueessa vuodesta 2012.
Seurajoukkueet > Genoa

El Shaarawy debytoi Genoan miesten joukkueessa 21. joulukuuta 2008 16 vuoden ja 55 päivän iässä pelaten 10 minuuttia vieraspelissä Chievo Veronaa vastaan. Hänestä tuli historian neljänneksi nuorin pelaaja, joka on pelannut Serie A:ssa. Hän pelasi Genoassa kaikkiaan kolme liigaottelua.
Seurajoukkueet > Padova

Kesäkuussa 2010 El Shaarawy lainattiin Padova Calcioon Serie B:hen. Hän pelasi pudotuspelit mukaan lukien 29 liigaottelua ja teki yhdeksän maalia. Kauden päätyttyä hänet palkittiin Serie B:n vuoden pelaajana.
Seurajoukkueet > Milan

Kesällä 2011 El Shaarawy siirtyi italialaisjätti Milaniin 20,3 miljoonan euron siirtosummalla. Hänen debyyttiottelunsa oli syyskuussa 2011 ottelussa Napolia vastaan. Hän pelasi Milanissa neljän kauden aikana 83 Serie A -ottelua, joissa hän teki 21 maalia ja antoi kymmenen maalisyöttöä. Kaudella 2012–2013 hän pelasi 37 liigaottelua, joissa teki 16 ja syötti viisi maalia. Seuraavan kauden hän oli lähes kokonaan sivussa päkiävamman vuoksi. Mestarien liigassa hän pelasi Milanin-vuosinaan 11 ottelua ja teki kaksi maalia.
Seurajoukkueet > Monaco

El Shaarawy pelasi syyskauden 2015 lainalla AS Monacossa, jossa hän pelasi 15 Ligue 1:n ottelua ilman maaleja. Eurooppa-liigan kuudessa ottelussa hän teki kaksi maalia.
Seurajoukkueet > Roma 2016–2019

El Shaarawy siirtyi lainalle AS Romaan tammikuussa 2016. Hän teki kevätkauden 16 Serie A -ottelussa kahdeksan maalia. Mestarien liigassa hän pelasi kaksi ottelua. Hän siirtyi Romaan vakituisesti 13 miljoonan euron siirtosummalla kesällä 2016. Seuraavien kolmen kauden aikana hän pelasi Serie A:ssa 93 ottelua, joissa hän teki 26 maalia ja antoi 15 maalisyöttöä. Mestarien liigassa hän pelasi 14 ja Eurooppa-liigassa kahdeksan ottelua sekä teki kummassakin kilpailussa kaksi maalia.
Seurajoukkueet > Shanghai Shenhua

El Shaarawy siirtyi Kiinan Superliigan Shanghai Shenhuaan 16 miljoonalla eurolla kesällä 2019. Hän pelasi puolentoista vuoden aikana 16 liigaottelua ja teki yhden maalin. Hän voitti Kiinan cupin, ja teki loppuottelun toisessa osassa maalin vuonna 2019.
Seurajoukkueet > Roma 2021–

El Shaarawy palasi ilmaissiirrolla Romaan tammikuussa 2021. Hän on pelannut kausittain 10, 27, 29 ja 33 Serie A:n ottelua, joissa hän on vastaavasti tehnyt maaleja yhden, kolme, seitsemän ja kolme sekä syöttänyt yhden, ei yhtään, kolme ja neljä maalia. Hän pelasi seitsemän ottelua ja teki kolme maalia Roman voittaessa Konferenssiliigan kaudella 2021–2022. Hän ei kuitenkaan saanut peliaikaa neljännesvälierien jälkeen. Seuraavalla kaudella hän pelasi Eurooppa-liigassa 11 ottelua ja teki kaksi maalia. Tappiollisessa loppuottelussa hän tuli jatkoajalla vaihdosta kentälle. Kaikkiaan hän on toisella Roman jaksollaan pelannut 28 Eurooppa-liigan ottelua ja tehnyt niissä kolme maalia.
Maajoukkue

El Shaarawy pelasi kaikki neljä ottelua Italian alle 17-vuotiaiden edetessä välieriin ikäluokan EM-kilpailuissa 2009. Samana vuonna käydyissä alle 17-vuotiaiden MM-kilpailuissa hän pelasi kolme ottelua.
El Shaarawy pelasi ensimmäisen ottelunsa Italian A-maajoukkueessa Englantia vastaan elokuussa 2012. Ensimmäisen maaottelumaalinsa hän teki Ranskaa vastaan saman vuoden marraskuussa. Hän pelasi EM-kilpailuissa 2016 kahdeksan minuuttia alkulohkon ottelussa Irlantia vastaan. EM-kilpailuissa 2024 hän pelasi avauskokoonpanossa ensimmäisen jakson tappiollisessa neljännesvälieräottelussa Sveitsiä vastaan. Vuoden 2024 loppuun mennessä hän on pelannut 32 maaottelua, joissa hän on tehnyt seitsemän ja syöttänyt neljä maalia. Pelaamissaan kahdeksassa EM-karsintaottelussa hän on tehnyt kolme maalia. MM-karsintaotteluita hän on pelannut kuusi.
NextGen Series

| NextGen Series |
| --- | --- |
Laji:  Jalkapallo
Perustettu:  2011
Joukkueita:  24 (alkulohkoissa)
Hallitseva mestari:   Aston Villa
Sivusto:  nextgenseries.com
NextGen Series on jalkapallokilpailu eurooppalaisille alle 19-vuotiaiden seurajoukkueille. Kilpailu järjestettiin ensimmäisen kerran kaudella 2011–2012. Pelitavaltaan NextGen Series mukailee Mestarien liigaa.
Ensimmäisen mestaruuden voitti Internazionale. Kilpailun hallitseva mestarimilloin? on Aston Villa.
Sarjajärjestelmä

Ensimmäisellä kaudella kilpailuun kutsuttiin 16 seuraa niiden akatemioiden tason perusteella. Joukkueet jaettiin neljään neljän joukkueen alkulohkoon, joiden kaksi parasta etenivät pudotuspeleihin.
Kaudella 2011–2012 kilpailuun osallistuivat Aston Villa, Liverpool, Manchester City, Tottenham, Wolfsburg, Internazionale, Marseille, Ajax, PSV, Molde, Rosenborg, Sporting, Celtic, Barcelona, Basel ja Fenerbahçe.
Kaudeksi 2012–2013 kilpailu on laajentui 24 joukkueen kokoiseksi. FC Basel jättäytyi pois ja uusina osallistujina mukaan liittyivät Arsenal, Chelsea, Paris Saint-Germain, Anderlecht, TsSKA Moskova, Athletic Bilbao, Juventus, Borussia Dortmund ja Olympiakos.
Voittajat

| Seura | Mestaruudet | Vuodet |
| --- | --- | --- |
|  Internazionale | 1 | 2012 |
|  Aston Villa | 1 | 2013 |
Aiheesta muualla

NextGen Seriesin virallinen sivusto (Arkistoitu – Internet Archive)
Hannu Saintula

Hannu Saintula (s. 4. elokuuta 1957 Espoo) on suomalainen jääkiekkovalmentaja. Hän oli Suomen naisten jääkiekkomaajoukkueen päävalmentaja vuosina 1999–2000 ja 2003–2009. Vuosina 2000–2003 hän toimi naisten maajoukkueen apuvalmentajana.
Saintula on toiminut myös Kiekko-Espoon valmennusryhmässä, Espoon Bluesin valmennuspäällikkönä ja alle 22-vuotiaiden naisten maajoukkueen päävalmentajana. Kiekko-Espoossa hän toimi tilapäisesti miesten joukkueen ykkösvalmentajana kaudella 1997–1998 Håkan Nygrenin sairauslomalla, ja hän valmensi Espoon Bluesia loppukauden 1998–1999 Pekka Rautakallion jätettyä valmennustehtävät. Saintula on valmentanut myös Espoon Bluesin junioreita. Kesäkuussa 2009 Saintula aloitti Kiinan naisten jääkiekkomaajoukkueen päävalmentajana. Tehtävän oli alun perin tarkoitus päättyä heti Vancouverin vuoden 2010 olympialaisten jälkeen, mutta sopimusta jatkettiin vuodella. Hän jätti Kiinan maajoukkueen keväällä 2011 siirryttyään Blues Matinkylä ry:n toiminnanjohtajaksi.
Puerto Princesa

| Puerto Princesa |
| --- | --- |
 Kaupungin taivaanrantaa.
 lippu:  vaakuna
 Puerto Princesa
 Koordinaatit: 9°44′N, 118°44′E 
Valtio:  Filippiinit
Hallintoalue:  Mimaropa
Provinssi:  Palawan
Hallinto:  
 – Pormestari:  Lucilo R. Bayron
Väkiluku (2015):  255 116
 
 www.puertoprincesa.ph 
Infobox OKVirheellinen NIMI-arvo: 
Puerto Princesa on kaupunki Filippiinien Palawanin provinssin suurimmalla saarella, Palawanissa. Se on maakunnan hallinnollinen keskus ja yksi Filippiinien 38:sta hallinnollisesti itsenäisestä kaupungista. Kaupungin asukasluku oli 255 116 vuonna 2015.
Kaupunki vastaa Puerto Princesan maanalaisen joen kansallispuistosta, jossa elää vaarantuneita ja uhanalaisia lajeja, muun muassa palawaninsarvinokka ja filippiinienkakadu.
Aiheesta muualla

Kuvia tai muita tiedostoja aiheesta Puerto Princesa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Puerto Princesa
Käännös suomeksi
Malcolm X

| Malcolm X |
| --- | --- |
 Malcolm X vuonna 1964
Henkilötiedot
Muut nimet:  el-Hajj Malik el-Shabazz
Syntynyt: 19. toukokuuta 1925 Omaha, Nebraska, Yhdysvallat
Kuollut: 21. helmikuuta 1965 (39 vuotta) Manhattan, New York, Yhdysvallat
Ammatti:  kansalaisoikeusaktivisti, musta nationalisti
Puoliso:  Betty Shabazz (vih. 1958)
Muut tiedot
Järjestö:  Nation of Islam
 Nimikirjoitus
Malcolm X (19. toukokuuta 1925 Omaha, Nebraska, Yhdysvallat – 21. helmikuuta 1965 Manhattan, New York, Yhdysvallat) oli afroamerikkalainen muslimipappi, ihmisoikeusaktivisti ja mustien nationalistien merkittävä johtaja, joka toimi Nation of Islam -järjestön puhemiehenä 1950–1960-lukujen aikana. Hänen alkuperäinen nimensä oli Malcolm Little, ja hänet tunnettiin vuodesta 1964 myös musliminimellä el-Hajj Malik el-Shabazz. Erinomaisena puhujana Malcolm X onnistui saamaan lukuisia kuuntelijoitaan puolelleen. Hänen puheensa käsittelivät mustien identiteettiä, tinkimättömyyttä ja itsenäisyyttä, ja hän rohkaisi seuraajiaan puolustamaan itseään ”keinolla millä hyvänsä”, tarvittaessa myös väkivaltaisin keinoin.
Malcolm X joutui salamurhaajien uhriksi helmikuussa 1965. Hänen perintönsä näkyy yhteiskunnassa ja populaarikulttuurissa tänä päivänäkin: Malcolm auttoi muun muassa vaihtamaan termit neekeri (Negro) ja värillinen (colored) termeihin musta (black) ja afroamerikkalainen (Afro-American). Myöhempi Black Power -liike perustuu hänen kritiikkiinsä. Malcolm X:stä on myös kirjoitettu useita kirjoja ja tehty useita elokuvia. Manhattanilla sijaitseva katu on nimetty hänen mukaansa.
Elämä > Lapsuus

Malcolm Little syntyi 19. toukokuuta 1925 Omahassa, Nebraskassa. Hänen isänsä Earl oli baptistipastori ja mustan nationalistin Marcus Garveyn entinen tukija. Littlen perheen elämä Omahassa ei ollut helppoa, sillä valkoista ylivaltaa kannattavan Ku Klux Klanin häirintä ja uhkailu oli jatkuva ongelma. Päästääkseen eroon häirinnästä perhe muutti vuonna 1926 Milwaukeen, Wisconsiniin ja kaksi vuotta myöhemmin Lansingiin, Michiganiin. Muutot eivät korjanneet tilannetta, sillä Lansingissa rasismi osoittautui vielä pahemmaksi kuin Omahassa. Rikollisjoukko, todennäköisesti Ku Klux Klanin paikalliset jäsenet, sytyttivät Littlen perheen kodin tuleen. Malcolmin oman muistikuvan mukaan valkoisista muodostunut palokunta ja poliisi eivät tehneet mitään talon pelastamiseksi, vaan katselivat sen palamista maan tasalle.
Vuonna 1931, Malcolm ollessa kuusivuotias, hänen isänsä ruumis löydettiin raitiovaunukiskoilta. Perhe uskoi tekoa valkoisen ylivallan kannattajien tekemäksi murhaksi, sillä Earl Little oli ennen kuolemaansa saanut näiltä tappouhkauksia. Poliisi kuitenkin virallisesti katsoi kuoleman tavalliseksi onnettomuudeksi, mikä mitätöi suuren henkivakuutuksen, jonka Earl oli ottanut perheensä turvaksi. Malcolmin äiti joutui hermoromahduksen seurauksena mielisairaalaan vuonna 1939, ja lapset otettiin sijaiskoteihin tai sukulaisten luo.